Diari Oficial de la Generalitat Valenciana


Sumari del DOGV 3859, del 18-10-2000 (2000/7790)

Notificació dels acords d'iniciació dictats en els expedients sancionadors números 32/2000 i 30/2000.
-----------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7790


Organisme emissor
:   Conselleria de Justícia i Administracions Públiques

Tipus de document
:   Anunci

Notificació dels acords d'iniciació dictats en els expedients sancionadors números 32/2000 i 30/2000. [2000/F7790]
  
De conformitat amb allò que ha acordat aquesta Secretaria General, i a l'empara d'allò que s'ha disposat en els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a les persones interessades que es detallen els acords d'iniciació dictats en els expedients respectius, que està tramitant la Direcció Territorial de la Conselleria de Justícia i Administracions Públiques.
  
1. Plec de càrrecs número 32/2000. De conformitat amb allò que s'ha disposat en la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991), en relació amb allò que s'ha previst en el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, per acord del director general d'Interior, de data 27 d'abril de 2000, s'ha iniciat expedient sancionador contra Diverdisc, SL, l'últim domicili conegut de la qual és l'avinguda d'Enrique Gimeno, s/n, de la localitat de Castelló de la Plana, pels següents fets: «A Castelló de la Plana, a les 09.00 hores del dia 19 de març de 2000, personada la força denunciant a la discoteca Kal-kat, sítia al Polígon Industrial Pullman, carretera N-340, quilòmetre 63, va poder constatar que aquesta romania en funcionament, i es trobaven unes 300 persones a l'interior. L'hora reglamentària de tancament era a les 06.30 hores. Personada la parella de policies, i identificats amb les seues corresponents plaques, se'ls va impedir l'accés al local, amb l'argument que l'amo no volia que la policia entrara al local, i els policies requeriren la presència del responsable. Quan es va presentar, i els agents es van identificar novament, i el van informar del motiu de la visita, es va realitzar la comprovació de persones en l'interior». Aquests fets poden constituir dues infraccions, la relativa a impedir i obstaculitzar de qualsevol manera les funcions de vigilància o inspecció als agents de l'autoritat, qualificada de greu, prevista en l'article 22.q), i la relativa a l'horari de tancament, qualificada de lleu, prevista en l'article 21.g), ambdós de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives, per a les quals es preveu, en virtut de l'article 26 de la citada llei, per a les faltes lleus una sanció de multa en quantia fins a 100.000 pessetes, i per a les greus multa de 100.001 a 1.000.000 de pessetes, i en el present cas la sanció seria de 75.000 pessetes per la infracció lleu i de 250.000 pessetes per la infracció greu, amb la qual cosa resulta un total de multa de 325.000 pessetes. Han sigut designats instructor i secretari de l'expedient el senyor Daniel Iturralde Murria i la senyora Lucía Juan Tena, respectivament, els quals en qualsevol moment del procediment podran ser recusats per l'interessat. L'òrgan sancionador competent, a l'empara de l'article 29 de la llei, és el director general d'Interior.
  
2. Plec de càrrecs número 30/2000. De conformitat amb allò que s'ha disposat en la Llei 2/1991, de 18 de febrer, de la Generalitat Valenciana (DOGV número 1.492, de 26.02.1991), en relació amb allò que s'ha previst en el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, per acord del director general d'Interior, de data 6 d'abril de 2000, s'ha iniciat expedient sancionador contra el senyor José Luis Puchol Bel, l'últim domicili conegut del qual és la partida dels Boverals, 20, de la localitat de Vinaròs, pels següents fets: «A Vinaròs, a les 18.25 hores del dia 27 de febrer de 2000, quan es disputava el minut 87 del partit de futbol entre l'equip local i l'Acero, al Camp de Futbol Cervol, quan l'equip local va marcar el segon gol, el denunciat que es trobava com a espectador situat darrere de la porteria de l'equip visitant va penetrar al terreny de joc amb intenció d'agredir el porter de l'equip visitant, i va haver de ser retirat d'aquest per la força actuant». Aquest fet pot constituir una infracció qualificada de greu, prevista en l'article 89, apartat e), de la Llei 4/1993, per a la qual es preveu una sanció de multa de 100.001 a 1.000.000 de pessetes, en virtut de l'article 91 de la citada llei, i en el present cas la sanció seria de 125.000 pessetes. Han sigut designats instructor i secretari de l'expedient el senyor Daniel Iturralde Murria i la senyora Lucía Juan Tena, respectivament, els quals en qualsevol moment del procediment podran ser recusats per l'interessat. L'òrgan sancionador competent, a l'empara de l'article 29 de la llei, és el director general d'Interior.
  
Cosa que es posa en coneixement de les persones interessades, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, en virtut de l'article 31, apartat a), de la Llei 2/1991, disposen d'un termini de 15 dies, comptats a partir de l'endemà de la present notificació, perquè aporte totes les al·legacions, els documents i la informació que estime convenient, d'acord amb els efectes previstos en els articles 18 i 19 del Reial Decret 1.398/1993.
  
I perquè valga de notificació a les persones interessades mencionades anteriorment, s'expedeix aquest edicte.